Roven vankeinhoitoyksikkö, Salomonsaaret.
Täällä kärsivät tuomiotaan maan vaarallisimmat seksirikolliset.
Toivon, että he antavat anteeksi.
Ja tappajat.
Miksi tapoit 10-vuotiaan poikasi?
En pysty hallitsemaan kiukkuani.
Viilsin häntä näin 20 kertaa.
Vankila on pahassa rahapulassa.
Olosuhteet ovat helvetin huonot.
Tämä on pimeä ja likainen.
Tämä ei ole hyvä paikka ihmisille.
Tämä paikka on pelkkä betonihäkki.
Vankila luottaa, että kirkko kuntouttaa paatuneet rikolliset.
Minun pitää erottaa, mikä on oikein ja mikä väärin.
Kiitos että pelastat minut, Herra.
Vietän viikon telkien takana Rovessa -
selvittääkseni, onko uskonto todella vastaus.
En ole ensi kertaa telkien takana.
Olen Raphael Rowe.
Minut tuomittiin Britanniassa murhasta, jota en tehnyt,
ja sain elinkautisen.
Minulta kesti 12 vuotta puhdistaa maineeni.
Nyt kierrän maailmaa -
selvittääkseni millaista elämä on -
maailman kovimmissa vankiloissa.
MAAILMAN KOVIMMAT VANKILAT
Salomonsaaret Tyynellämerellä.
Täällä asuu yli 700 000 ihmistä,
jotka elävät keskimäärin kuudella dollarilla päivässä.
Maan ainoalla korkeimman turvatason vankilalla -
on kunnianhimoinen tavoite -
kuntouttaa erittäin vaaralliset rikolliset -
pienellä budjetilla.
Istun pakettiautossa matkalla Roven rangaistuslaitokseen.
Siellä tuomiotaan kärsivät maan väkivaltaisimmat rikolliset.
Siellä on murhaajia ja ryöstäjiä.
Suuri osa vangeista -
on tässä vankilassa väkivaltaisista seksuaalirikoksista -
naisia ja nuoria tyttöjä kohtaan.
Ja se on minulle tosi vaikea asia.
Vankila yrittää kuulemma kuntouttaa rikolliset,
mutta sillä on rajalliset taloudelliset resurssit -
sen tekemiseen.
Katsoessani ikkunasta ulos -
näen äärimmäistä köyhyyttä.
Millainen vankila on maassa, joka ei pysty investoimaan yhteisöihinsä?
1. PÄIVÄ
Suuntaan surman suuhun.
Minut tutkitaan heti kun saavun vankilaan.
Levitä jalkasi.
Tarkistan, onko sinulla kiellettyjä esineitä.
Veitsiä tai muuta.
Löydättekö te veitsiä?
Teräaseita.
Saan perustarvikkeita ennen osastolle viemistä.
Avaan käsiraudat.
Se on helpotus, koska nämä tekevät kipeää.
Onko tämä mattoni?
On. Tämä on mattosi.
Entä tämä? -Peittosi.
Tämä on peittoni? -Niin.
Tämä on pyyhe. -Pyyhe.
Ja tyyny. -Tyyny.
Vuonna 2008 Roven nimi muutettiin -
vankilasta vankeinhoitoyksiköksi,
ja sen uusi periaate on kuntoutus eikä rankaiseminen.
Rahanpuute näkyy selvästi -
ja mietin kuinka paljon kuntoutusta oikeasti tapahtuu.
Olen matkalla E-osastolle.
Täällä on kamala haju.
Virtsan löyhkä auringonpaahteessa.
Tämä paikka näyttää -
aika epäsiistiltä.
Vartija tietysti haluaa hoputtaa minua jatkamaan matkaa.
Tämä on pimeä paikka.
Jaan sellin kolmen muun vangin kanssa.
Tämä on A-osasto.
Tämäkö on A-osasto? -Niin.
Hei.
Mitä kuuluu? -Hyvää.
Olen Raphael. -Hei. Olen Frank.
Frank? -Niin.
Mihin panen tämän? -Voit panna vuoteesi tuonne.
Tänne ylös? -Niin.
Se on sinun paikkasi.
Mikä on sinun paikkasi?
Tämä on minun paikkani.
Tuolla alhaalla? -Niin.
Tämä on herra Alession paikka.
Alessio. Selvä.
Ja tämä on herra Juniorin paikka.
Selvä.
Eli tämä on neljän miehen selli, ja nämä ovat sängyt.
Tämä ja nämä täällä ylhäällä? -Niin.
Vau.
Kestikö teiltä kauan tottua nukkumaan tällaisella?
Se oli aika kova ensimmäisellä kerralla.
Entä nyt?
Meidän pitää oppia hyväksymään se.
Ehkä sinä totut tähän patjaan.
Kuka piirsi piirustukset seinälle?
Herra Alessio.
Entä harrastustoiminta?
Näytät vahvalta kaverilta. Onko täällä sali?
Ei.
Eikö täällä ole painoja? -Ei.
Täällä ei ole mitään sellaista? -Ei.
Onko tämä teidän vessanne? -On.
Selvä.
Tästä huuhdellaan.
Selvä.
Onko täällä suihkut...
Suihku on ulkona.
Voit näyttää sen vai? Selvä.
Paina siitä.
Kotitekoinen suihku. -Niin on.
Selvä.
Viimeinen pysäkki kierroksellani on pieni piha.
Tuo on kiva tausta.
Tuo on vapautta.
Niin on.
Siinä kaikki.
Tämä on teidän elämänne.
Selli, käytävä... -Ja tämä.
Osastoni vangit tuntuvat vain tappavan aikaa -
illan nimenhuutoon asti.
No niin, päivää.
Kiitos.
Raphael Rowe? -Paikalla.
Alessio. -Paikalla.
Frank Firimolea. -Paikalla.
Esittely.
Tämä kaveri esittelee itsensä. Hän on ystävämme.
Olen Raphael Rowe.
Kiitos lämpimästä vastaanotosta.
Me lausumme Isän meidän -rukouksen.
Kaikki vai? -Niin.
Vaikka ei ole uskonnollinen?
Ei, jos haluaa.
90 % Salomonsaarten asukkaista on kristittyjä,
ja usko näyttää olevan vahva täällä vankilassakin.
...annamme anteeksi niille, jotka ovat meitä vastaan rikkoneet.
Kaikki vangit tuntuvat olevan uskovaisia.
Meillä on kolme johtajaa.
Osaston edustaja, johtaja ja hengellinen johtaja.
He aloittivat rukouksen.
Tuo on hengellinen johtaja, jos haluat tavata hänet.
Hei.
Hauska tavata. Olet hengellinen johtaja.
Mitkä ovat tehtäväsi hengellisenä johtajana?
Yritän parhaani mukaan saada pojat lähemmäs Jumalaa -
ja mietin Raamattua.
Jaan asioita heidän kanssaan.
Miksi sinä otat sen tehtävän?
Mitä teit, että päädyit vankilaan?
Jäin kiinni yhdestä raiskauksesta.
Yhdestä raiskauksesta.
Kuinka pitkän tuomion sait?
Kolme vuotta.
Kadutko sinä?
Kadutko tekemääsi rikosta? -Kadun.
Ei ollut tarkoitus tehdä sitä.
Se oli paha virhe.
Olin humalassa. -Olit humalassa?
Oliko se ensimmäinen sellainen tekosi? -Oli.
Sitten päädyin tänne.
Yritän olla eri ihminen, kun pääsen vapaaksi.
Kaikki ottivat minut avosylin vastaan,
mutta tämä on pelottava paikka.
Ensivaikutelmani on, että olosuhteet ovat helvetin huonot.
Täällä on pimeää ja likaista ja täällä haisee.
Näitä miehiä ohjaava hengellinen johtaja on raiskaaja.
Hän kertoi avoimesti raiskanneensa naisen humalassa.
Tästä tulee rankka viikko.
Se on varma asia.
2. PÄIVÄ
On ensimmäinen aamuni Rovessa.
Voitko auttaa minua? -Selvä.
Eli seuraan rajoja vai?
On hyvä nähdä, että vankilassa on jotain toimintaa.
Tuo oli selvästi ulkona.
Osaston lentopallo-ottelu.
11-5.
Peli on vangeille mahdollisuus purkaa energiaa,
joka on patoutunut sellissä istuskellessa.
Hän pärjää kyllä.
Ottelun jälkeen pitkäaikainen vartija Peter -
tarjoutuu esittelemään vankilan muut osat.
Rovessa on ollut vangeille ohjelmia,
joissa on opetettu puutöitä, leipomista ja ompelua.
Mitä täällä on?
Ensimmäinen rakennus on leipomo.
Toisessa on luokkahuone ja räätälihuone.
Leipomo on epäkunnossa.
Räätäli piti sulkea korona-aikana -
eikä sitä ole avattu uudestaan.
Muutkin ohjelmat vangeille ovat tauolla.
Onko täällä paljon kuntoutusta?
Ei kovin paljon, mutta me yritämme.
Me yritämme parhaamme.
Mikä tämä osasto on?
Tuo osasto on -
huonosti käyttäytyville vangeille.
Onko se eristysosasto? -On.
Tuolla pidetään vankeja, joilla on sairas mieli.
Rahaa kunnon terveydenhuoltoon ei ole,
ja mielisairaat vangit asuvat yhdessä -
rangaistusvankien kanssa.
Tulin eristysosastolle.
Vangit vain -
kuluttavat aikaa täällä.
Tämä tuntuu tosi likaiselta -
ja masentavalta paikalta.
Minun nähdäkseni -
täällä on niukasti mukavuuksia ja henkilökuntaa -
vangeista huolehtimiseen.
Heidän pyykkinsä kuivuvat narulla.
Heillä on matot ja huovat.
Ei patjoja.
Tuntuu, että ilmanvaihto tässä häkissä on tosi huono.
Tämä paikka on betonihäkki.
Olen kuullut, että tässä vankilassa -
yritetään parantaa kuntoutusohjelmia, mutta en näe merkkejä -
kuntoutuksesta eristysosastolla.
Olen nähnyt monia tällaisia paikkoja.
Tällainen rangaistus on rangaistus. Tämä on rankkaa.
Salomonsaarten seksuaalirikosluvut -
ovat yhdet maailman korkeimmista,
mutta monista maista poiketen -
seksirikollisia ei pidetä erillään muista vangeista.
En ole kysynyt sellikaveri Frankielta, miksi hän on täällä.
Tämä ei ole ensimmäinen tuomiosi. Olet tehnyt muita rikoksia.
Viimeksi sain neljän vuoden tuomion -
aseellisesta ryöstöstä.
Montako kertaa olet ollut vankilassa?
En muista.
Etkö muista, montako kertaa olet ollut täällä?
Minkä ikäisenä jouduit ensi kertaa vankilaan?
Olin 16-vuotias.
16? -Niin.
Ja olet nyt yli kolmekymppinen. -36.
Olet rampannut vankilassa 20 vuotta.
Frankie on päässyt juuri pois eristyksestä.
Hän oli siellä valtaosan kahdesta viime vuodesta.
Se oli varmasti rankkaa.
Niin oli.
Se paikka ei ole hyväksi ihmiselle, kuten näet.
Se on liian pimeä ja kuuma.
Olitko tulla hulluksi?
Joo.
En ollut kokenut sellaisia tunteita ennen.
Minulla on vaimo ja kaksi poikaa.
Kuinka vanhoja poikasi ovat?
Toinen on seitsemän ja toinen on kolme.
Eli kolmevuotias syntyi juuri ennen vankilaan joutumistasi.
Käykö hän tapaamassa sinua?
Hän ei ole vielä nähnyt minua.
Ei ole nähnyt sinua 2,5 vuoden aikana.
Niin.
Kukaan ei käynyt vierailulla, kun minut pidätettiin.
Eikö? -Ei perhe, ei kukaan.
Frankie joutui eristykseen,
koska hän onnistui pakenemaan Rovesta.
Kuinka moni osallistui pakoon? -Monta poikaa.
Me käytimme näitä.
Pultteja. -Otitte ne tästä.
Me otimme ne tästä lukosta -
ja me rikoimme nuo verkot tämän avulla.
Te kiipesitte tuonne, rikoitte verkon ja kiipesitte läpi?
Me hyppäsimme piikkilangan yli.
Ja pääsitte ulos.
Sitten me juoksimme. -Te juoksitte.
Minut pidätettiin kaksi kuukautta myöhemmin -
ja tuotiin suoraan eristysosastolle.
Turvatoimia on kiristetty paon jälkeen,
ja pitkään eristyksissä oltuaan -
Frankie ei yritä pakoa uudestaan.
Meidän jutellessamme muut vangit ovat kerääntyneet -
iltajumalanpalvelukseen.
Minua kiinnostaa nähdä, kuinka tärkeä se on heille.
Rukousaika. Hyvää iltaa.
Hyvää iltaa. -Jumala on hyvä.
Aina. -Aina.
Jumala on hyvä.
Vankien uskonnollinen intohimo on varmasti aitoa,
mutta saako se aikaan todellisen muutoksen?
Kaikki miehet olivat tosi omistautuneita Jumalalle -
ja Jeesukselle. -Niin olivat.
He olivat tosi liikuttuneita,
mutta jokainen heistä on vanki ja on tehnyt rikoksen.
Jokainen on tehnyt jotain, mitä Jumalan ja kristittyjen -
ei pitäisi tehdä.
Kun heillä on vaikeaa vankilassa,
he ymmärtävät, että eivät ole toimineet oikein.
Jos omistautuu tälle asialle,
se pitää tehdä aidosti tai vilpittömästi.
Olen skeptinen, mutta minua kiinnostaa nähdä,
kuinka paljon uskon voima -
auttaa vankeja kuntoutumaan.
3. PÄIVÄ
Minulle on tänään annettu yksi harvoista töistä,
joita Rovessa on tarjolla.
Minun käskettiin etsiä mies nimeltä Mustin,
jota minun pitäisi auttaa keittiössä.
Mustin?
Huhuu?
Hei. -Mustin? Hei.
Minun käskettiin auttaa sinua. -Hyvä.
Työ keittiössä on palkinto hyvästä käytöksestä.
Tämä on päivällistä varten.
Pitääkö minun tehdä tuo? -Pitää.
Eli te ette tehneet tällaista vapaudessa?
Ei, me emme laittaneet ruokaa.
Meidän vaimomme hoitavat ruuanlaiton.
Vaimot kokkaavat, miehet eivät.
Miehet eivät kokkaa. -Miksi?
Meidän kulttuurissamme naiset tekevät kotityöt.
Edelleen vai?
Edelleen.
Millaista elämä vankilassa on ollut?
Tosi rankkaa. Sitä pitää itseään nollana.
Kauanko olet ollut vankilassa yhteensä?
14 vuotta, yhdeksän kuukautta.
Eli tuomio on varmaan murhasta. -Niin on.
Auta nostamaan tämä kattila.
Ole varovainen.
Tämä on tosi painava.
Olet kovempi kuin minä.
Oletko valmis? -Olen.
Viedään se tuonne.
Se on painava.
Kannatko yhdellä kädellä näyttääksesi että olet vahvempi?
Joo.
Tämän päälle? -Niin.
Sillä lailla. -Odota.
Minä annostelen, sulje sinä kannet.
Selvä.
Tässä.
Mihin minä panen nämä? Tähän pinoon vai?
Pane ne pinoon siihen.
Minä avaan sen.
Kenet sinä tapoit?
Oman poikani.
Kuinka vanha poikasi oli?
10- tai 11-vuotias.
Pinoa viisi samankokoista päällekkäin.
Niin ei mene liikaa tilaa.
Mustin.
No?
Miksi tapoit 10-vuotiaan poikasi?
Minun ei ollut -
tarkoitus tappaa häntä. Se oli kurinpitoa.
Isät kurittavat poikiaan.
Kuritit poikaasi mutta tapoit hänet.
Ja....
hän kuoli vaikka en tarkoittanut sitä.
Mitä hän oli tehnyt?
Hän varasti naapurin vesimelonin.
Se sai minut suuttumaan,
enkä pysty hallitsemaan kiukkuani.
Poikasi varasti naapurin vesimelonin, ja tapoit hänet rangaistukseksi.
Annoin selkäsaunan, ja hän kuoli.
Käytitkö kättäsi vai...
Keppiä. -Keppiä.
Sinä varmaan tiesit...
Tai huomasit, että menit liian pitkälle.
Sitä on vaikea kuvailla.
Se oli kamalaa,
ja kadun sitä.
Opin uusia asioita vankilassa.
Mustin vaikuttaa olevan muuttunut mies,
ja näyttää että hänen uskonsa, ei vankilan kuntoutusohjelma,
on auttanut häntä.
Kun hyväksyin Jeesuksen pelastajakseni,
löysin Raamatun kappaleen.
1. Johanneksen kirje 1:9.
"Jos tunnustamme syntimme, Jumala on uskollinen -
ja antaa kaikki synnit anteeksi -
ja puhdistaa meidät kaikesta vääryydestä."
Tuo rohkaiseva viesti antaa minulle toivoa.
Se muutti ajattelutapani.
Mitä sinä teet, kun pääset vapaaksi?
Haluaisin auttaa yhteisöäni.
Luuletko, että yhteisösi ottaa sinut takaisin?
Ottaa.
Se on jo valmis ottamaan minut takaisin.
Meidän kulttuurissamme ja kristillisissä opetuksissa -
on keinot ratkaista mitkä tahansa ongelmat.
Hyväksyä toisensa, antaa anteeksi ja rakastaa.
Sen avulla me aloitamme uuden elämän -
perheidemme ja yhteisömme kanssa.
Mustin on jotenkin hyväksynyt rikoksensa -
ja on valmis palaamaan kotiin, kun aika koittaa.
Annat nämä seuraavalle ja...
Ja hän jakaa ne osastolle. -Selvä.
Seuraavaksi työskentelen Christopher-nimisen vangin kanssa.
Hei. -Hei.
Mihin vien tämän?
Seuraa kylttejä.
Työni toinen osuus -
on ollut jakaa ruoka-astioita.
En ole ehtinyt maistaa sitä,
mutta astiat ovat tosi kuumia.
Hei. -Hei.
Ole hyvä.
Riisiä, nuudeleita ja kaalia?
Kyllä.
Ja vähän... Haistan kalan tuoksun.
Aivan.
14.
15.
Teetkö tätä työtä joka päivä?
Teen. Joka päivä.
Viimeiset kaksi. -Joo.
Kiitos.
Tämä vankila on pieni yhteisö,
ja vihollisia on vaikea vältellä, jos sellaisia on.
Christopher tuntuu olevan hermona.
Näytät hermostuneelta. Oletko OK?
Tämä on rankkaa minulle.
Millä tavalla?
Jotkut miehet haluavat vain tapella.
Miksi sinä olet vankilassa?
Mikä oli rikoksesi,
josta muut vangit eivät pidä?
Murha.
Olen täällä siksi.
Jotkut uhrin sukulaiset -
ovat tässä vankilassa.
Kerro, mitä tapahtui.
Viisi miestä heidän kylästään -
raiskasi tyttäreni.
Raiskasi tyttäresi?
Niin.
Minkä ikäinen tyttäresi oli?
15-vuotias.
Hän oli esikoistyttäreni, ja rakastin häntä paljon.
Christopher kosti viattomalle koulutytölle,
joka oli 15-vuotias -
ja samasta kylästä kuin raiskaajat.
Viha otti vallan.
Siksi minä tapoin.
Viiltelin hänen molemmat jalkansa.
Panin köyden hänen kaulaansa -
ja sidoin sen puunlatvaan.
Tappamasi tyttö oli sukua -
joillekin täällä oleville miehille.
Niin oli.
Pelkäävätkö he sinua vai pelkäätkö sinä heitä?
Minä pelkään heitä.
Hän pelkää heitä.
He lupasivat tappaa minut.
He tappavat minut, jos olen yksin jossain.
Tämä traaginen tarina ei ehkä ole vielä ohi.
4. PÄIVÄ
Naisten tekemät väkivaltarikokset ovat hyvin harvinaisia Salomonsaarilla.
Koko maassa on vain kuusi naisvankia,
ja kaikkia pidetään erillisellä osastolla täällä Rovessa.
Haluan selvittää, millaiset olosuhteet heillä on.
Elizabeth ottaa minut vastaan.
Hei. Huomenta.
Huomenta.
Voitko näyttää minulle paikkoja? -Voin.
Nämä ovat sellit.
Täälläkö te nukutte?
Tuo on minun sänkyni.
Teillä on omaa rauhaa. Miehillä ei ole.
Eikö? -Ei.
Ja täällä tuoksuu hyvältä. Selli on siisti.
Tämä on selli numero kaksi.
Ja tämä on selli numero kolme.
Onko täällä vain yksi ihminen? -On.
Hänellä oli mielenterveys...
Joten hän asuu yksin.
Hänellä on mielenterveysongelmia. -Niin.
Hän murhasi mumminsa.
Tappoi oman mumminsa?
Niin. Paloitteli kolmeen osaan.
Paloitteli kolmeen osaan. -Niin.
Käsivarret poikki. Ja jalat.
Te asutte hänen kanssaan,
vaikka hän voi hyökätä jonkun kimppuun.
Se on pelottavaa. -Niin on.
Pelottaako sinua? -Pelottaa.
Osasto on alkeellinen,
mutta siistimpi kuin miesten osasto jossa olen.
Täällä on paljon viileämpää.
Ja nämä naiset vaikuttavat toimeliaammilta kuin miehet.
Vau, onpa upea.
Mihin näitä käytetään?
Se on ovimatto. -Se on tosi nätti.
Elizabethin mukaan hän on täällä, koska väkivaltainen mies -
pakotti hänet rikosten teille,
mutta en voi vahvistaa kaikkea hänen kertomaansa.
Kuinka päädyit vankilaan?
Hoidin raha-asioita.
Raha-asioita? -Niin.
Teitkö petoksen? -Tein.
Miksi sinä teit sen?
Poikaystäväni pyysi minulta rahaa,
mutta en voinut antaa tarpeeksi.
Hän löi minua, jos en antanut rahaa.
Oliko hän lyönyt ennen rahan takia? -Oli.
Näetkö nämä arvet?
Tekikö hän nuo? -Teki.
Hän heitti minua kivellä.
Häiriintyneet suhteet miesten ja naisten välillä -
ovat monen vangin rikosten juurisyy täällä Salomonsaarilla.
Tiedän, että suuri osa miesvangeista -
on täällä seksirikosten takia.
Miksi ne ovat ongelma tässä maassa?
Me emme ole tärkeitä.
He voivat tehdä mitä haluavat -
kuten raiskata ja tehdä seksuaalista väkivaltaa.
He tietävät että se on vastoin lakia,
mutta he tekevät sitä silti.
Miksi miehet täällä luulevat,
että he voivat tehdä näitä asioita naisille ilman rangaistusta?
Ehkä joiltakin puuttuu koulutus.
Ja he tekevät niitä asioita usein humalassa.
Entä naiset? Miten te voitte suojella itseänne?
Naiset voivat vain -
kunnioittaa miehiä.
Ja miesten täytyy kunnioittaa meitä.
Ennen lähtöäni -
naiset päättävät tapaamisemme rukoukseen.
Kiitos, että Jeesus on pelastanut minut.
Minä rukoilen. Aamen.
Auta
Minä puoleesi käännyn
Minä antaudun, Jeesus
Minä antaudun
Olet aurinkoni
Usko on ainoa kiinnekohta tämän vankilan vangeille,
niin miehille kuin naisillekin.
Osastollani -
Frankien ystävät laulavat omia laulujaan -
valoisan tulevaisuuden löytämisestä vapaudessa.
Hän laulaa pidgin-kielellä.
Se on kuin murteellista englantia.
Tämä on kristillinen laulu.
Selvä.
Se kertoo henkisestä vapaudesta.
"Olen vapaa rakkautesi takia."
He ovat...
Vapaita mielessään? -Niin.
5. PÄIVÄ
Vankilan rahat eivät riitä -
kaikkien vankien kuntoutusohjelmiin,
mutta se on pyytänyt kirkkoa pitämään 12 viikon kurssin,
jolle kaikkien seksirikollisten pitää osallistua.
Nimeä "John" käyttävä vanki -
kuulemma osallistuu kurssille.
Hänet on tuomittu vakavista seksuaalirikoksista -
useita eri uhreja kohtaan,
ja haluan selvittää, kuinka hän edistyy.
Tämä on sellini.
Istu tuohon. -Selvä.
Hän haluaa että ovet suljetaan.
Minulla on epävarma olo.
Onko? -Ihmiset tuijottavat minua.
Heillä saattaa olla suunnitelmia -
ja salaisia ansoja. He haluavat tappaa minut.
Tehdä jotain minulle.
Mistä sinua syytettiin ja mistä sinut tuomittiin?
Neljä syytekohtaa. Pakottaminen seksuaaliseen tekoon.
Miltä se tuntuu nyt?
Se, mitä sinä teit?
Toivon, että he antaisivat anteeksi.
Olen tunnustanut syyllisyyteni ja kannan vastuun tästä.
Monet ihmiset, mutta ennen kaikkea uhrit,
ovat joutuneet kärsimään teoistasi.
Ja tekosi oli halveksittava.
Minulla ei ole mitään sanottavaa siitä. Se on totta.
John tuntuu katuvan vilpittömästi,
mutta äänensävy muuttuu, kun me puhumme tuomiosta,
jonka hän sai rikoksistaan.
Kuinka pitkä tuomion sinä sait?
Kuuden vuoden vankilatuomion.
Sen ei pitäisi olla tällainen.
Onko tuomiosi sinusta liian pitkä?
Verrattuna muihin,
jotka ovat harrastaneet yhdyntää tytärtensä kanssa.
He saavat viiden vuoden tuomion.
John kutsuu minut tapaamiseen -
seksirikollisten kanssa työskentelevän papin kanssa.
Tämä on uskopohjainen seksirikollisohjelma.
Huomenta.
Tämä on pastori Titus Rory. -Huomenta.
Huomenta. Tämä on Raphael. Hän liittyy seuraamme tänään.
Mitä olet oppinut näistä tapaamisista?
Se auttaa tarjoamaan -
uudenlaisen ajattelutavan.
Naisia pitäisi kohdella tasavertaisesti ja kunnioittaa.
Miten suhtautua naisiin. -Niin.
He eivät ole pelkkiä objekteja, joita voi käyttää hyväkseen.
Heidät on luotu Jumalan kuvaksi.
Naiset ja miehet ovat samanarvoisia.
Minulla on ongelma.
Sielussani.
Kun lähden täältä,
yritän... Ei, minun täytyy.
Jumalan avulla. -Niin.
Jumalan avulla, minun täytyy erottaa -
mikä on oikein ja mikä väärin. -Aivan.
Kiitos. -Kiitos.
Kiitos. Oli hauska nähdä taas.
Pastori Titus on työskennellyt seksirikollisten kanssa Rovessa -
viimeiset kahdeksan vuotta.
Onko sinulle haastavaa -
kohdata suuri määrä vankeja,
jotka ovat tehneet sellaisia rikoksia? -Se on tosi haastavaa.
On tärkeää, että he kantavat vastuun -
tekemistään rikoksista.
Silloin he eivät todennäköisesti tee niitä uudestaan.
Keskityt kiinni jääneisiin ja vankilaan päätyneisiin,
mutta onko ongelma mielestäsi laajempi?
Ehdottomasti.
Työttömät ihmiset joutuvat vaikeuksiin.
Saatana löytää tekemistä niille, joilla ei ole töitä.
He voivat sanoa, että he haluavat muuttua,
mutta haaste on täältä lähteminen.
Olin äsken tapaamisessa pastori Tituksen kanssa.
Teema näiden vankien joukossa tuntuu olevan,
että usko on heidän tapansa sanoa:
"En tee sitä enää." Se ei riitä minulle.
Halut ja kiusaukset, jotka saivat heidät -
tekemään mitä he tekivät,
raiskaamaan naisia ja lapsia...
En usko,
että ne katoavat tulemalla uskoon.
Siitä huolimatta heillä on joku tukenaan.
Heillä on vankilassa joku,
joka yrittää päästä heidän päänsä sisään.
Kertoa heille, että he tekivät väärin -
ja että heidän ei pitäisi tehdä sitä uudestaan.
Aika näyttää, uskovatko he aidosti siihen.
6. PÄIVÄ
Matkustan tänään Roven vankilan ulkopuolelle -
kahden onnekkaan vangin kanssa,
jotka suorittavat tuomionsa loppuun Teteren vankilatilalla.
Siellä vangit voivat oppia ammatillisia taitoja.
Kauanko sinä olit vankilassa?
Viisi vuotta.
Kyyti on töyssyinen.
Miltä sinusta olla tämän auton kyydissä?
Olen tosi onnellinen. -Onnellinen?
Olen onnellinen, että pääsen rangaistuslaitoksesta.
Minkä rikoksen sinä teit?
Olen raiskaaja.
Sait raiskaussyytteen.
Entä sinä? -Insesti.
Insesti?
Yksi insestisyyte?
Kaksi.
Kerta toisensa jälkeen -
kun kysyn vangeilta, miksi he ovat vankilassa,
melkein tiedän vastauksen.
Tuomiot ovat seksuaalirikoksista -
naisia ja nuoria tyttöjä kohtaan.
Olen järkyttynyt, vaikka arvaan heidän rikoksensa.
Tämä vankila tuntuu heti -
ihan eri maailmalta.
Tämä on hyvin erilainen kuin Rove.
Se tuntuu vapaammalta.
Vangeilla on enemmän vapautta liikkua.
Ja monet vangit saavat enemmän mahdollisuuksia,
koska he ovat luottovankeja.
Vankilassa on vain 36 vankia.
He ovat ansainneet paikkansa hyvällä käytöksellä.
Tämä taitaa olla kaveri, joka minun käskettiin tavata.
Oletko Joseph? Olen Raphael. -Hei.
Raphael? -Niin.
Josephin päivät kuluvat karjasta huolehtien.
Työskentelemmekö me tuolla? -Kyllä.
Työni on huolehtia sioista.
Ruokkia ne.
Sinä hoidat siivoamisen.
Kylläpä haisee.
No niin, tule.
Minkä karsinan me siivoamme? -Ne siellä.
Väistykää.
Hyvä. Pois alta.
Tämä on paskamaista hommaa.
Katso tuota pientä söpöä.
Ja tuo on vielä pienempi.
Pieni pikkupossu.
Se on kahden viikon ikäinen. -Kahden viikon ikäinen?
Sinun vuorosi.
Saatko palkkaa tästä työstä?
Kolme dollaria päivässä.
Paikallisia dollareita? -Niin.
USA:n dollareissa päiväpalkka on 35 senttiä.
Sinä olet jo kakannut taas.
Hus siitä.
Sekoita sitä.
Ääntelevätkö ne, koska ne haistavat ruuan?
Ne haistavat ruuan. -Ne tietävät että ne ruokitaan.
Sementti on puhdasta, eli... -Selvä.
Riittääkö tämä? -Riittää.
Miksi minä teen kaiken työn?
Sinä lepäät tänään.
Panet minut tekemään työt. -Aivan.
Haluan dollarin kolmesta dollaristasi. -Joo.
Joseph on ollut vankilassa 15 vuotta -
ja kärsii elinkautista vaimonsa murhasta.
Me nukuimme sinä yönä, ja näin unta.
Millaista unta?
Näin unta isästäni ja kahdesta muusta miehestä.
Luulin, että ne kaksi -
halusivat myrkyttää minut.
Suutuin,
otin veitsen ja puukotin vaimoani.
Löin häntä 20 kertaa ja viilsin häntä näin.
Onko vankilassaoloaikasi -
muuttanut sinua? Ajatteletko eri tavalla?
Olen oppinut pääsemään eroon lyhyestä pinnastani -
ja kiukustani.
Jumala haluaa, että me rakastamme toisiamme.
Mitä toivot tulevaisuudeltasi?
Teen tästä rakennuksesta sikalan ja kanalan.
Ja kasvatan vihanneksia.
Joseph saattaa vapautua muutaman kuukauden päästä,
ja toivon että hän voi kokeilla uutta elämää viljelijänä.
Teteren vankilatila on tarjonnut hänelle mahdollisuuden siihen.
Roveen verrattuna täällä on mahdollisuuksia.
Nämä miehet kehittävät taitoja, joilla voi hakea töitä vapaudessa.
Eli tällä paikalla on vangeille enemmän tarjottavaa kuin Rovella.
Palatessani osastolleni -
se tuntuu ankeammalta kuin koskaan.
7. PÄIVÄ
Yksi. Punnerra.
Laske. Yksi.
Kaksi.
On viimeinen päiväni Roven vankeinhoitoyksikössä.
Oletko kunnossa?
Olen. Tämä riittää.
Tulin hyvästelemään, koska lähden kotiin.
Aikani täällä on lopussa. -Selvä.
Sinun aikasi on koittanut.
Se on suuri ilo tai jotain.
Onnea siihen, mitä ikinä seuraavaksi tapahtuu.
Toivon, että ette palaa tänne.
Joo.
Kiitos paljon. -Kiitos.
Haluan ennen lähtöäni puhua vankilanjohtaja Needylle.
Onko kaikki hyvin?
Hän on ensimmäinen nainen virassa -
ja on ollut työssään vasta kaksi kuukautta.
Ensimmäinen asia, jonka huomasin saapuessani,
oli vankilan kunto.
Jäteveden haju ja piittaamattomuus roskista.
Olen nähnyt rottia, torakoita ja hyönteisiä.
On hallituksen tehtävä antaa rahaa.
Ymmärrän, että siisti ympäristö -
on ratkaisevan tärkeä asia henkilökunnalle ja vangeille.
Me olemme tuoneet asian johtoportaan tietoon,
ja se on ymmärtänyt ongelmat.
On hyvä kuulla, että teillä on suunnitelmia -
tai että te myönnätte sen mitä näen.
Tapasin pastori Tituksen -
ja puhuin hänen kanssaan uskopohjaisesta ohjelmasta.
Mitä ajattelet seksirikollisen kanssa toimimisen haasteista?
Mielestäni tarjotut ohjelmat ovat tosi hyödyllisiä,
mutta pitkällä tähtäimellä meillä täytyy olla -
jonkinlaista psykologista neuvontaa -
sisäänpäin kääntyneen käyttäytymisen hoitamiseksi.
Se on pitkän tähtäimen haave,
mutta haluan tehdä töitä sen tavoitteen eteen -
niin kauan kuin työskentelen vankeinhoidossa.
Komentaja Needyn tiimillä on kunnianhimoisia suunnitelmia,
mutta ilman kunnon resursseja vankien kuntouttamiseksi -
muutos pitää saada aikaan kirkon ja vankien uskon avulla.
Rovessa ja Teteressä on myönteisiä hankkeita,
ja vankilatuomio estää näitä miehiä tekemästä rikoksia,
mutta resurssit ovat rajalliset.
Ennen isoja yhteiskunnallisia muutoksia tämän vankilan ulkopuolella -
monien näiden miesten kuntouttaminen on valtava haaste.